Yhteisöjen ensimmäisen oikeusasteen tuomioistuimen tuomio (seitsemäs jaosto) 1.7.2009 – Espanja vastaan komissio

(asia T-259/05)

EMOTR – Tukiosasto – Yhteisörahoituksen ulkopuolelle jäävät menot – Kuitupellava – Hamppu – Banaanit – OLAFin kertomus – Tilintarkastustuomioistuimen kertomus – Asetuksen (EY) N:o 1663/95 8 artiklan 1 kohdassa tarkoitettu kahdenvälinen kokous – Olennaisten menettelymääräysten rikkominen – Väärinkäytös – Taloudellisen vahingon syntyminen EMOTR:lle

1. Oikeudenkäyntimenettely – Määräaika näytön esittämiseen – Ensimmäisen oikeusasteen tuomioistuimen työjärjestyksen 48 artiklan 1 kohta – Soveltamisala (Ensimmäisen oikeusasteen tuomioistuimen työjärjestyksen 44 artiklan 1 kohdan e alakohta, 48 artiklan 1 kohta ja 66 artiklan 2 kohta) (ks. 62–64 kohta)

2. Oikeudenkäyntimenettely – Uusien perusteiden esittäminen käsittelyn kuluessa – Edellytykset – Uuden perusteen käsite (Ensimmäisen oikeusasteen tuomioistuimen työjärjestyksen 48 artiklan 2 kohta) (ks. 68 kohta)

3. Oikeudenkäyntimenettely – Näytön esittäminen – Määräaika – Näytön jättäminen myöhässä – Edellytykset (Ensimmäisen oikeusasteen tuomioistuimen työjärjestyksen 48 artiklan 1 kohta) (ks. 70–72 kohta)

4. Maatalous – EMOTR – Tilien tarkastaminen ja hyväksyminen – Lopullinen kieltäytyminen ottamasta vastattavaksi tiettyjä menoja – Edeltävän kontradiktorisen menettelyn välttämättömyys (Komission asetuksen N:o 1663/95 8 artikla) (ks. 81–89 ja 191–198 kohta)

5. Maatalous – Yhteinen markkinajärjestely – Pellava ja hamppu – Kuitupellavan tuotantotuki – Väärinkäytösten toteaminen tuen myöntämisedellytyksien muodollisesta noudattamisesta huolimatta – Edellytykset (Neuvoston asetuksen N:o 729/70 8 artikla; komission asetuksen N:o 1164/89 kolmas perustelukappale; komission asetuksen N:o 1469/94 toinen perustelukappale) (ks. 94–99 kohta)

6. Maatalous – Yhteinen markkinajärjestely – Pellava ja hamppu – Kuitupellavan tuotantotuki – Väärinkäytöstä merkitsevät seikat (Neuvoston asetus N:o 1308/70) (ks. 102–109 kohta)

7. Maatalous – EMOTR – Tilien tarkastaminen ja hyväksyminen – Kieltäytyminen ottamasta vastattavaksi menoja, jotka johtuvat yhteisön lainsäädännön soveltamisessa ilmenneistä sääntöjenvastaisuuksista – Asianomainen jäsenvaltio kiistää sääntöjenvastaisuudet – Todistustaakka (ks. 112 ja 154 kohta)

8. Maatalous – Yhteinen maatalouspolitiikka – EMOTR:sta maksettava rahoitus – Periaatteet – Kieltäytyminen ottamasta vastattavaksi sääntöjenvastaisia menoja – Puutteiden toteaminen jäsenvaltion käyttöönottamassa valvontajärjestelmässä (ks. 114 ja 115 kohta)

9. Maatalous – EMOTR – Tilien tarkastaminen ja hyväksyminen – Kieltäytyminen ottamasta vastattavaksi menoja, jotka johtuvat yhteisön lainsäädännön soveltamisessa ilmenneistä sääntöjenvastaisuuksista – Rahoitusta koskeva korjaus, jota komissio ei ole tehnyt tietyn tilikauden osalta sääntöjenvastaisuuksien toteamisesta huolimatta – Ei vaikutusta oikeuteen tehdä korjaus myöhemmän tilikauden osalta (Neuvoston asetus N:o 729/70) (ks. 116 kohta)

10. Maatalous – EMOTR – Tilien tarkastaminen ja hyväksyminen – Komission valvontavalta menojen sääntöjenmukaisuuden osalta – Komission toteamat sääntöjenvastaisuudet, jotka poikkeavat kansallisessa rikostuomioistuimessa toteennäytetyistä sääntöjenvastaisuuksista – Hyväksyttävyys (ks. 174 kohta)

11. Maatalous – Yhteinen maatalouspolitiikka – EMOTR:sta maksettava rahoitus – Periaatteet – Jäsenvaltioiden velvollisuudet – Valvonta- ja tarkastustoimenpiteiden toteuttaminen – Puutteiden toteaminen jäsenvaltion käyttöönottamassa valvontajärjestelmässä (ks. 208–211 kohta)

Aihe

Vaatimus Euroopan maatalouden ohjaus- ja tukirahaston (EMOTR) tukiosastosta maksettavien jäsenvaltioiden tiettyjen menojen jättämisestä yhteisörahoituksen ulkopuolelle 29.4.2005 tehdyn komission päätöksen 2005/354/EY (EUVL L 112, s. 14) osittaiseksi kumoamiseksi

Ratkaisu

1) Euroopan maatalouden ohjaus- ja tukirahaston (EMOTR) tukiosastosta maksettavien jäsenvaltioiden tiettyjen menojen jättämisestä yhteisörahoituksen ulkopuolelle 29.4.2005 tehty komission päätös 2005/354/EY kumotaan siltä osin kuin siinä jätetään yhteisörahoituksen ulkopuolelle Espanjan kuningaskunnalle hampun tuotantoon myönnetyistä tuista markkinointivuosina 1996/1997–1999/2000 aiheutuneet menot.

2) Kanne hylätään muilta osin.